CELEX: 62008CA0569
Language: sk
Date: 2010-06-03 00:00:00
Title: Vec C-569/08: Rozsudok Súdneho dvora (druhá komora) z  3. júna 2010 (návrh na začatie prejudiciálneho konania, ktorý podal Oberster Gerichtshof — Rakúsko) — Internetportal und Marketing GmbH/Richard Schlicht [Internet — Doména najvyššej úrovne.eu — Nariadenie (ES) č. 874/2004 — Názvy domény — Fázovaná registrácia — Osobitné znaky — Špekulatívne registrácie a zneužitia registrácie — Pojem „zlý úmysel“ ]

31.7.2010   
            
            
               SK
            
            
               Úradný vestník Európskej únie
            
            
               C 209/7
            
         Rozsudok Súdneho dvora (druhá komora) z 3. júna 2010 (návrh na začatie prejudiciálneho konania, ktorý podal Oberster Gerichtshof — Rakúsko) — Internetportal und Marketing GmbH/Richard Schlicht
   (Vec C-569/08) (1)
   
   (Internet - Doména najvyššej úrovne.eu - Nariadenie (ES) č. 874/2004 - Názvy domény - Fázovaná registrácia - Osobitné znaky - Špekulatívne registrácie a zneužitia registrácie - Pojem „zlý úmysel“)
   2010/C 209/10
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Žalobkyňa: Internetportal und Marketing GmbH
   
      Žalovaný: Richard Schlicht
   
      Predmet veci
   
   Návrh na začatie prejudiciálneho konania — Oberster Gerichtshof (Rakúsko) — Výklad článku 21 ods. 1 písm. a) a b) a článku 21 ods. 2 a 3 nariadenia Komisie (ES) č. 874/2004 z 28. apríla 2004, ktorým sa stanovujú pravidlá verejnej politiky týkajúce sa implementácie a funkcií domény najvyššej úrovne.eu a zásady, ktorými sa riadi registrácia (Ú. v. EÚ L 162, s. 40; Mim. vyd. 13/034, s. 825) — Špekulatívne registrácie a zneužitia registrácie — Pojem „právo alebo legitímny záujem“ a „zlý úmysel“ — Registrácia domény majiteľom národnej ochrannej známky nadobudnutej len s cieľom požiadať o registráciu v prvej časti fázovanej registrácie — Doména, ktorá sa značne odlišuje od ochrannej známky, na základe ktorej bola zaregistrovaná, v dôsledku odstránenia osobitného znaku „&“ — Ochranná známka „&R&E&I&F&E&N&“
   
      Výrok rozsudku
   
   
               1.
            
            
               Článok 21 ods. 3 nariadenia Komisie (ES) č. 874/2004 z 28. apríla 2004, ktorým sa stanovujú pravidlá verejnej politiky týkajúce sa implementácie a funkcií domény najvyššej úrovne.eu a zásady, ktorými sa riadi registrácia, sa má vykladať v tom zmysle, že zlý úmysel možno preukázať aj na základe iných skutočností, než sú skutočnosti vymenované pod písmenami a) až e) tohto ustanovenia.
            
         
               2.
            
            
               Pri posúdení, či ide o zlý úmysel v zmysle článku 21 ods. 1 písm. b) nariadenia č. 874/2004 v spojení s odsekom 3 toho istého článku, vnútroštátny súd musí prihliadnuť na všetky relevantné faktory prejednávanej veci, najmä na podmienky, za akých došlo k registrácii ochrannej známky a za akých bol zaregistrovaný názov domény najvyššej úrovne.eu.
               Pokiaľ ide o podmienky, za akých došlo k registrácii ochrannej známky, vnútroštátny súd musí prihliadnuť najmä na:
               
                           —
                        
                        
                           úmysel nepoužívať ochrannú známku na trhu, pre ktorý bola ochrana žiadaná,
                        
                     
                           —
                        
                        
                           vyobrazenie ochrannej známky,
                        
                     
                           —
                        
                        
                           skutočnosť, že bolo zaregistrované väčšie množstvo ochranných známok zhodných s druhovými označeniami, a
                        
                     
                           —
                        
                        
                           skutočnosť, že ochranná známka bola zaregistrovaná len krátko pred fázovanou registráciou názvov domény najvyššej úrovne.eu.
                        
                     Pokiaľ ide o podmienky, za akých bol zaregistrovaný názov domény najvyššej úrovne.eu, vnútroštátny súd musí prihliadnuť najmä na:
               
                           —
                        
                        
                           zneužívanie pri použití osobitných znakov alebo interpunkčných znamienok v zmysle článku 11 nariadenia č. 874/2004 na účely uplatnenia pravidiel transkripcie uvedených v tomto článku,
                        
                     
                           —
                        
                        
                           registráciu počas prvej časti fázovanej registrácie stanovenej týmto nariadením na základe ochrannej známky nadobudnutej za okolností, aké existujú v prejednávanej veci, a
                        
                     
                           —
                        
                        
                           skutočnosť, že bolo podané väčšie množstvo žiadostí o registráciu názvov domény zhodných s druhovými označeniami.
                        
                     
         
      (1)  Ú. v. EÚ C 69, 21.3.2009.